Donald Trump, gafă de proporții în timpul unei conferințe de presă. "E o zi bună pentru George Floyd.".
Preşedintele american Donald Trump spune că George Floyd a avut o zi bună datorită scăderii şomajului. Piaţa muncii din SUA a mers mai bine decât previziunile. George Floyd a fost ucis de poliţişti în timpul arestării de pe 25 mai.
Preşedintele american Donald Trump a stârnit din nou controverse după o declaraţie în care a spus că George Floyd, americanul de culoare ucis de poliţişti pe 25 mai, are o zi bună.Declaraţia lui a venit în contexul în care în SUA s-au creat în luna mai 2,5 milioane de noi locuri muncă, iar piaţa muncii şi-a revenit peste aşteptările analiştilor.Rata şomajului a scăzut la 13,3% în luna mai, faţă de nivelul de 14,7% din aprilie, semn că economia americană începe să-şi revină din criza coronavirusului.Potrivit lui Trump, o economie puternică poate îmbunătăţi situaţia revoltelor din SUA generate de tensiunile rasiale."Sper că George se uită în jos acum şi spune că ceea ce se întâmplă acum este extraordinar pentru o ţară. Este o zi bună pentru el, este o zi bună pentru toată lumea. Este o zi foarte foarte bună în ceea ce priveşte egalitatea", spune Trump în timpul declarației de presă.